**prof. dr. Maja Konečnik Ruzzier**

Prof. dr. Maja Konečnik Ruzzier je profesorica trženja na Ekonomski fakulteti Univerze v Ljubljani. Med njenim izobraževanjem in delom na fakulteti se je dodatno izobraževala na številnih mednarodnih uglednih univerzah, tudi na Univerzi v St. Gallnu v Švici. Je avtorica oz. soavtorica več kot petdesetih člankov ter petih knjig s področja blagovnih znamk, trženja, turizma in destinacij. Kakovost njenih objav se odraža v visoki mednarodni odmevnosti, vidni v mnogoštevilnih citatih. Je članica uredniških in recenzentskih odborov, trženjskih in turističnih znanstvenih ter strokovnih združenj in vabljena govornica na konferencah. Na fakulteti je nosilka pri predmetih, ki pokrivajo splošna trženjska področja, njihov prenos na turistično dejavnost ter področja, ki osvetljujejo tematiko blagovnih znamk. V svojem dosedanjem delu je sodelovala pri razvoju številnih strategij blagovnih znamk, tudi pri razvoju aktualne znamke I feel Slovenia.